Държавен вестник, бр. 14, 2018 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  14
Чл. 6. (1) Кандидатите, които отговарят на 
условията, подават рапорт по команден ред до 
министъра на отбраната в срок до 20 февруари.
(2) В рапорта по ал. 1 се посочват: воен-
ното звание, трите имена, ЕГН, длъжността, 
местослуженето, военно-пощенският номер 
на военното формирование и гарнизонът, в 
който служат, административното звено в 
Министерството на отбраната или структу-
рата на пряко подчинение на министъра на 
отбраната, специалността и специализацията 
от професионално направление „Военно дело“ 
в дипломата от академията или приравнена 
на нея специалност, придобита във висше 
училище или колеж в чужбина.
Чл. 7. Към рапорта по чл. 6 се прилагат 
следните документи:
1. копие на дипломата от академията или 
приравнена на нея специалност, придобита във 
висше училище или колеж в чужбина, заверена 
нотариално или от съответния кадрови орган;
2. копие на последните документи по атес-
тирането към годината на кандидатстването, 
заверени от кадровия орган;
3. заверено копие на протокола от последния 
годишен профилактичен медицински преглед 
с отразени последващи експертни решения за 
годността (ако има такива);
4. кадрова справка на кандидата, изготвена 
от съответния кадрови орган;
5. копие на притежаваното разрешение на 
кандидата за достъп до класифицирана ин-
формация;
6. копие на удостоверението за владеене на 
английски или френски език съгласно STANAG 
6001, заверено от кадровия орган;
7. прогноза за служебно развитие, в която 
е обоснована необходимостта от обучението, 
изготвена от:
а) съответния командващ /командир/начал-
ник/ръководител;
б) съответния ръководител на админи-
стративно звено, подчинено на министъра на 
отбраната, или от съответния ръководител на 
административно звено от общата или специ-
ализираната администрация в Министерството 
на отбраната и утвърдена от постоянния се-
кретар на отбраната;
в) съответния ръководител на администра-
тивно звено в Щаба на отбраната и утвърдена 
от началника на отбраната. 
Чл. 8. (1) Ежегодно в Съвместното командва-
не на силите, в структурите на пряко подчинение 
на министъра на отбраната, в командванията на 
видовете въоръжени сили и бригада „Специални 
сили“ се назначават комисии за допускане на 
кандидатите до конкурсни изпити.
(2) Рапортите и приложените към тях доку-
менти се проверяват за редовност и комплек-
туваност от комисиите по ал. 1, които изготвят 
протоколи за допускането на кандидатите до 
конкурсни изпити.
(3) Документите на кандидатите, които не 
са допуснати, се връщат с писмо, в което се 
посочват мотивите за решенията на комисиите 
по ал. 1.
(4) Протоколите от работата на комисиите 
и документите на допуснатите кандидати се 
изпращат на хартиен и електронен носител до 
дирекция „Управление на човешките ресурси 
в отбраната“ – МО, в срок до 15 март, като 
данните на кандидатите се попълват по образец 
съгласно приложение № 2.
Чл. 9. (1) Ежегодно дирекция „Управление 
на човешките ресурси в отбраната“ – МО, 
предлага на министъра на отбраната проект 
на заповед за назначаване на комисия за до-
пускане до конкурсни изпити на офицерите от 
административните звена на Министерството 
на отбраната. 
(2) Рапортите и приложените към тях доку-
менти се проверяват за редовност и комплек-
туваност от комисията по ал. 1, която изготвя 
протокол за допуснатите до конкурсни изпити 
кандидати.
(3) Документите на кандидатите, които не 
са допуснати, се връщат с писмо, в което се 
посочват мотивите за решенията на комисията 
по ал. 1.
Чл. 10. Директорът на дирекция „Управле-
ние на човешките ресурси в отбраната“ – МО:
1. ежегодно до 5 април организира изготвя-
нето на заповед на министъра на отбраната за 
допускане до конкурсни изпити на кандидатите 
за обучение;
2. ежегодно до 10 април организира из-
пращането на документите на кандидатите, 
допуснати до конкурсни изпити в академията.
Чл. 11. (1) Началникът на академията 
ежегодно до 31 март издава заповед за ор-
ганизация на провеждането на конкурсните 
изпити с кандидатите за слушатели, състава 
на комисиите за провеждането на конкурсните 
изпити, процедурите за тяхната работа, начина 
на формиране на общия състезателен бал, ус-
ловията и реда за оценяване и съхранение на 
писмените работи и протоколите от изпитите.
(2) В срок 3 работни дни от издаването на 
заповедта по ал. 1 началникът на академията 
изпраща копие до дирекция „Управление на 
човешките ресурси в отбраната“.
Чл. 12. В 10-дневен срок от издаването на 
заповедта на министъра на отбраната по чл. 3, 
ал. 3 на интернет страницата на академията се 
публикуват програмите за конкурсните изпити.
Чл. 13. (1) Конкурсните изпити включват:
1. писмен изпит по оперативно изкуство;
2. устен изпит по оперативно изкуство;
3. изпит по физическа подготовка съгласно 
действащата нормативна уредба.
(2) Писменият изпит по оперативно изку-
ство е анонимен, провежда се в продължение 
на четири астрономически часа по тема от 
програмата за изпита, изтеглена от случайно 
избран кандидат в присъствието на останалите 
кандидати.